stanford-oval/wikipedia huggingface dataset:
ההסתערות על הקפיטול (2021)
תגובות > דונלד טראמפ

דונלד טראמפ קרא ברשתות החברתיות לאוהדיו לא לנקוט אלימות, ומצד שני חזר על טענותיו שהבחירות נגנבו ממנו. באחד הציוצים של טראמפ בתחילת יום ההתפרעויות הוא כתב: "אלה הדברים והאירועים שקורים כשניצחון מוחץ ומקודש נגזל בצורה כל כך מבישה ומרושעת מפטריוטים גדולים שסבלו מקיפוח במשך כל כך הרבה זמן. חזרו לבתיכם עם אהבה ושלום. זכרו את היום הזה לנצח!". בשעה 14:38 הוא העלה את הציוץ הבא: "אנא תמכו במשטרת הקפיטול ובגורמי אכיפת החוק שלנו. הם באמת בצד של ארצנו." ב-15:13 צייץ: "אני מבקש שכולם בקפיטול ארצות הברית ישמרו על השקט. ללא אלימות! זכרו, אנחנו מפלגת החוק והסדר - כבדו את החוק ואת השוטרים והשוטרות האדירים שלנו. תודה לכם!". בשעה 16:22 פרסם טראמפ סרטון וידאו בו חזר על טענותיו נגד תוצאות הבחירות ובה בעת קרא למפגינים לשוב אל בתיהם בשלום, תוך הרעפת דברי שבח עליהם. זמן קצר לאחר פרסומו הוסר הסרטון מרשתות טוויטר, יוטיוב, ופייסבוק בגין הפרת מדיניות האתר בנושא הפצת דיסאינפורמציה בנוגע לבחירות. גיא רוזן, בכיר בהנהלת פייסבוק, הצהיר כי הסרטון הוסר משום ש"הוא תורם לסיכון לאלימות מתמשכת ולא מפחית אותו". בהמשך טוויטר ופייסבוק חסמו את החשבונות של טראמפ לצמיתות. ב-14 בינואר פרסם טראמפ סרטון בו הוא מגנה בתוקף את אלימות המפגינים ואת הצנזורה שהפעילו הרשתות החברתיות.
תגובות > מייק פנס

חלק מהמפגינים הציבו כמטרה את סגן הנשיא פנס. שלושה מפגינים דיברו על כך שברצונם להוציא להורג את פנס בתלייה ואף הכינו לשם כך חבל תלייה.
פנס צייץ ב-6 בינואר, בשעה 15:35, "התקפה זו על הקפיטול שלנו לא תיסבל והמעורבים יועמדו לדין במלוא היקף החוק". מאוחר יותר הוא שוחח עם הסנאט כאשר הם התכנסו מחדש בלילה של 6 בינואר, באומרו: "היום היה יום חשוך בקפיטול ארצות הברית [...] לאלה שזרעו הרס בקפיטול שלנו היום, לא ניצחתם [...] החופש מנצח. וזה עדיין בית העם".
תגובות > ג'ו ביידן וקמלה האריס

הנשיא הנבחר ג'ו ביידן, שנאם לאומה מביתו שבווילמינגטון בדלאוור, כינה את האירועים "התקוממות" ה"גובלת בהמרדה" ואמר כי "הדמוקרטיה שלנו נתונה לתקיפה חסרת תקדים", סגניתו המיועדת של ביידן, קמלה האריס חיזקה את דבריו של ביידן והוסיפה כי האירוע הוא "תקיפה על הקפיטול ועל עובדי הציבור של ארצנו".
תגובות > חברי הקונגרס ופקידי ממשל

שרת החינוך בטסי דבוס, שרת התחבורה איליין צ'או ומספר בכירי ממשל, בהם סטפני גרישם, התפטרו מתפקידיהם. מנהיג המיעוט בסנאט צ'אק שומר ויו"ר בית הנבחרים ננסי פלוסי קראו לטראמפ "לדרוש מכל המפגינים לעזוב את קפיטול ארצות הברית ואת מתחם הקפיטול באופן מידי".
חבר בית הנבחרים אדם קינזינגר, לצד רבים אחרים, גינה את האלימות ותיאר את האירועים כ"ניסיון הפיכה". התובעת הכללית של מדינת ניו יורק, לטישיה ג'יימס, תיארה גם היא את האירועים באופן דומה וטענה גם היא שמדובר בניסיון הפיכה, בהצהרה בה נאמר: "ניסיון ההפיכה שיזם הנשיא היוצא טראמפ היה בזוי". האקים ג'פריס, מבכירי הדמוקרטים בבית הנבחרים, הצהיר כי חברי הקונגרס מתכננים לשוב אל הקפיטול ולאשר את תוצאות חבר האלקטורים. הסנאטור מיט רומני מיוטה תיאר את האירועים כ"התקוממות". בשיחה עם עיתונאי מ-C-SPAN, אמר חבר בית הנבחרים ג'יימי רסקין ממרילנד, כי לאחר שנפטר בנו ערב השנה האזרחית החדשה, הוא הביא את משפחתו לקפיטול כדי "להראות להם העברה מסודרת של השלטון". חבר בית הנבחרים מייק גלאגר העיר בנוגע להתפרעויות ולדבריו הוא לא ראה דבר שכזה מאז הוצב במלחמת עיראק.
טרנס גאיינר (אנ'), לשעבר מפקד משטרת הקפיטול של ארצות הברית וקצין משמר הסנאט האמריקאי, תיאר את ההפגנות כחסרות תקדים בעולם אכיפת החוק, בעוד התובע הכללי של ארצות הברית לשעבר בממשל טראמפ, ויליאם בר, גינה את האלימות וכינה אותה שערורייתית ובזויה.
תגובות > חברי הקונגרס ופקידי ממשל > ניסיונות להדיח את טראמפ

נשמעו גם קולות פחות מתונים כתגובה לאירועים. חברת בית הנבחרים קורי בוש צייצה בטוויטר את כוונתה להציג החלטה הקוראת לסילוקם של חברי קונגרס רפובליקנים אשר לטענתה הם אלו שהסיתו ל"מתקפת הטרור" באמצעות ניסיונותיהם לדחות את תוצאות הבחירות. דמוקרטים אחרים בבית הנבחרים, בהם אייאנה פרסלי וריצ'רד ניל, קראו להדחתו המידית של טראמפ בידי הקונגרס כאשר יוכל להתכנס להתכנס מחדש. חברי בית הנבחרים טד ליו וצ'ארלי כריסט קראו לפנס ליטול את סמכויותיו הנשיאותיות של טראמפ מכוח התיקון ה-25 לחוקת ארצות הברית. נוסף על כך, התאחדות התעשיינים הלאומית ביקשה מסגן הנשיא פנס "לשקול ברצינות" את עניין הפעלת התיקון ה-25.
שבוע לאחר ההסתערות החל בית הנבחרים בהליך ההדחה. בהליך זה, הודח דונלד טראמפ על ידי בית הנבחרים האמריקאי בגין הסתה להתקוממות, וזוכה לאחר מכן במשפט ההדחה בסנאט. בכך הפך טראמפ לנשיא ארצות הברית היחיד שהודח פעמיים על ידי בית הנבחרים, וגם היחיד שזוכה פעמיים במשפט ההדחה בסנאט, כאשר גם הליך ההדחה הקודם הסתיים בזיכוי בסנאט בפברואר 2020.
תגובות > ועדת חקירה

במאי 2021 הועלתה בבית הנבחרים הצעת חוק להקמת ועדת חקירה לאירועי ההסתערות שתפעל בדומה לוועדה לחקר אירועי 11 בספטמבר. ההצעה עברה בבית הנבחרים אך נפלה בסנאט בעקבות פיליבסטר. ב-1 ביולי 2021 אישר בית הנבחרים בהחלטה נפרדת את הקמת ועדת החקירה, בהרכב של שבעה דמוקרטים ושני רפובליקנים. ועדת החקירה החלה בדיונים פומביים ב-27 ביולי.
ב-19 בדצמבר 2022 פרסמה הוועדה את מסקנותיה. הוועדה המליצה על הגשת כתב אישום נגד טראמפ עם 4 אישומים, ובכללם המרדה או תמיכה במרד. בנוסף המליצה הוועדה על הגשת כתב אישום נגד עורך דינו של טראמפ ג'ון איסטמן.
תגובות > תגובות בעולם

כתגובה לאירועים שפקדו את וושינגטון הבירה, עשרות מנהיגים מרחבי העולם הביעו תחושות הלם וגינו את האלימות במחוז קולומביה.
| תגובת מנהיגי המדינות לאירועים> מדינה | תגובת מנהיגי המדינות לאירועים> תפקיד | תגובת מנהיגי המדינות לאירועים> שם | תגובת מנהיגי המדינות לאירועים> הערות |
| --- | --- | --- | --- |
| אוסטריה אוסטריה | קנצלר אוסטריה | סבסטיאן קורץ |  |
| אוסטרליה אוסטרליה | ראש ממשלת אוסטרליה | סקוט מוריסון |  |
| איטליה איטליה | ראש ממשלת איטליה | ג'וזפה קונטה |  |
| איסלנד איסלנד | ראש ממשלת איסלנד | קתרין יקובסדוטיר |  |
| איסלנד איסלנד | שר החוץ |  |  |
| אירלנד אירלנד | טישך | מיהאל מרטין |  |
| אסטוניה אסטוניה | ראש ממשלת אסטוניה | יורי רטס |  |
| אסטוניה אסטוניה | שר החוץ | אורמס ריינסאלו |  |
| ארגנטינה ארגנטינה | נשיא ארגנטינה | אלברטו פרננדס |  |
| בוליביה בוליביה | נשיא בוליביה לשעבר | חורחה קווירוגה |  |
| בלגיה בלגיה | ראש ממשלת בלגיה | אלכסנדר דה-קרו |  |
| גרמניה גרמניה | שר החוץ של גרמניה | הייקו מאס |  |
| דנמרק דנמרק | ראש ממשלת דנמרק | מדה פרדריקסן |  |
| הודו הודו | ראש ממשלת הודו | נרנדרה מודי |  |
| הולנד הולנד | ראש ממשלת הולנד | מארק רוטה |  |
| הממלכה המאוחדת הממלכה המאוחדת | ראש ממשלת בריטניה | בוריס ג'ונסון |  |
| הממלכה המאוחדת הממלכה המאוחדת | מזכיר המדינה לענייני חוץ וחבר העמים | דומיניק ראב |  |
| הממלכה המאוחדת הממלכה המאוחדת | מנהיג האופוזיציה | קיר סטארמר |  |
| טורקיה טורקיה | יו"ר האספה הלאומית הגדולה של טורקיה | מוסטפא שנטופ |  |
| טורקיה טורקיה | משרד החוץ |  |  |
| יוון יוון | ראש ממשלת יוון | קיריאקוס מיצוטאקיס |  |
| ישראל ישראל | ראש ממשלת ישראל | בנימין נתניהו |  |
| ישראל ישראל | ראש ממשלת ישראל החלופי | בנימין גנץ |  |
| ליטא ליטא | ראש ממשלת ליטא | אינגרידה שימוניטה |  |
| נורווגיה נורווגיה | ראש ממשלת נורווגיה | ארנה סולברג |  |
| ניו זילנד ניו זילנד | ראש ממשלת ניו זילנד | ג'סינדה ארדרן |  |
| סלובניה סלובניה | ראש ממשלת סלובניה | יאנז יאנשה |  |
| ספרד ספרד | ראש ממשלת ספרד | פדרו סנצ'ס |  |
| פולין פולין | נשיא פולין | אנדז'יי דודה |  |
| פורטוגל פורטוגל | ראש ממשלת פורטוגל | אנטוניו קושטה |  |
| פיג'י פיג'י | ראש ממשלת פיג'י | פרנק ביינימרמה |  |
| פינלנד פינלנד | נשיא פינלנד | סאולי ניניסטה |  |
| פינלנד פינלנד | ראש הממשלה | סאנה מרין |  |
| צ'ילה צ'ילה | נשיא צ'ילה | סבסטיאן פיניירה |  |
| צרפת צרפת | שר החוץ של צרפת | ז'אן-איב לה דריאן |  |
| קולומביה קולומביה | נשיא קולומביה | איוואן דוקה |  |
| קנדה קנדה | ראש ממשלת קנדה | ג'סטין טרודו |  |
| רוסיה רוסיה | סגן שגריר רוסיה באומות המאוחדות | דמיטרי פולאינסקי | תמונות בסגנון יברומאידאן מגיעות מוושינגטון |
| שוודיה שוודיה | ראש ממשלת שוודיה | סטפן לוון |  |
ראו גם

ספירת קולות חבר האלקטורים בבחירות לנשיאות ארצות הברית 2020
יוג'ין גודמן
קליט קלר
Macarena

מאקארנה (נכתב לעיתים גם מקרנה; בספרדית: Macarena) הוא שיר-ריקוד, שמקורו בספרד, שיצא בשנת 1993 על ידי הצמד לוס דל ריו כחלק מהאלבום "A mí me gusta" (בתרגום לעברית: אני אוהב). השיר זכה להצלחה רבה בשנים 1995–1996. בשנת 2002 דורג השיר במקום הראשון ברשימת 100 One-hit Wonders של VH1.
היסטוריה

בשנת 1992 הוזמנו לוס דל ריו לסיור הופעות בדרום אמריקה. בעת ביקורם בוונצואלה הוזמנו למסיבה פרטית, והתבקשו להופיע בצורה ספונטנית להנאתם של האורחים. בין השירים ביצעו את "מגדלנה" שלימים הפך ל"מקרנה".
בשנת 2018 טענו מספר חוקרים שבביצוע החייאה כדאי לעשות עיסוי לב בקצב של השיר "Macarena", שזהו הקצב המדוייק המתאים לעיסויים.
הריקוד

עם הזמן התפתח לשיר ריקוד שמושפע מסגנון הריקוד הלטיני ה"מרנגה".
המרנגה הוא ריקוד בקצב הלטיני המהיר שמאפשר לרוקדים להשתחרר ולהתמתח אך גם לשמור על קצב בזמן הריקוד. המרנגה מאופיין בכך שהוא מהיר ביותר, אך עם הזמן הוא הואט ונוספו לו תנועות האגן והצעדים הקטנים.
הריקוד > המאקארנה בישראל

בשנת 1996 הוקלטה גרסה עברית לשיר בתרגומה של הסופרת ליאור אבורמן עידן (מחברת הספר "מפתחות הקסם של דידי") ובביצועה של דנה דבורין. ביצוע זה היה שיר הנושא בקלטת הווידאו שהוציאה דבורין באותה שנה ונקראה "מקרנה לילדים". ב-1997 יצאה קלטת ההמשך "מקרנה לילדים 2", שלמרות שמה אינה כוללת את השיר.
רשימות ודירוגים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 500 |  |
הערות שוליים

↑  ד"ר איתי גל,'"`UNIQ--nowiki-00000002-QINU`"'מחקר: עיסוי לב בקצב של "לה מקרנה" - יעיל לביצוע החייאה תקינה, באתר ynet, 5 ביוני 2018
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
| --- | --- |
בקרת זהויות :  MusicBrainz release group: d6cc66bd-c815-30c4-b267-b367faa64129  MusicBrainz work: a63374b6-9f86-3c33-9d5e-64bf9d55f0ab 
ערך זה הוא קצרמרבנושא שירים. אתם מוזמנים לתרום לוויקיפדיה ו.
הממלכה המאוחדת באירוויזיון 2024

הממלכה המאוחדת השתתפה באירוויזיון 2024, שהתקיים במאלמה שבשוודיה, עם השיר "Dizzy" בביצוע הזמר הבריטי אולי אלכסנדר. תאגיד השידור הבריטי BBC בחר באופן פנימי את נציגות המדינה בתחרות.
כחברה ב"חמש המדינות הגדולות", הממלכה המאוחדת העפילה אוטומטית לגמר אירוויזיון 2024. היא שבוה כמדינה ה-13 בסדר ההופעות, והגיעה למקום ה-18 עם 46 נקודות.
רקע

קדם לאירוויזיון 2024 השתתפה הממלכה המאוחדת שישים וחמש פעמים בתחרות מאז הופעת הבכורה שלה באירוויזיון 1957. היא זכתה בה חמש פעמים. הראשונה אירעה ב-1967, אז נשלחה סנדי שו עם "Puppet on a String". שנתיים לאחר מכן צברה לולו 18 נקודות עם השיר "Boom Bang-a-Bang", ודורגה במקום הראשון יחד עם שלוש מדינות נוספות – הולנד, ספרד וצרפת. ניצחונה השלישי של המדינה בא כעבור שבע שנים, באירוויזיון 1976 בו זכתה להקת אחוות האדם עם שירה "Save Your Kisses for Me". זכייה נוספת נרשמה בשנת 1981 על ידי להקת באקס פיז ושירה "Making Your Mind Up", שהפך ללהיט ברחבי אירופה. את פרס המקום הראשון קטפה הממלכה המאוחדת בפעם החמישית והאחרונה באירוויזיון 1997 עם השיר "Love Shine a Light" של קתרינה והגלים. הממלכה המאוחדת סיימה במקום השני 16 פעמים – יותר מכל מדינה אחרת. עד 1998 נכנסה המדינה לעשר המתחרות הפותחות את לוח התוצאות בכל המהדורות, פרט לשתיים. אולם החל מאירוויזיון 1999, כשאיגוד השידור האירופי הסיר את מגבלת השפה של התחרות, הפופולריות של הממלכה המאוחדת בתחרות פחתה. היא סיימה את אירוויזיון 2023 במקום האחרון עם 24 נקודות, כששלחה את מיי מולר עם השיר "I Wrote a Song". האירוויזיון נערך בשטחה תשע פעמים – יותר מכל מדינה אחרת – בשנים 1960, 1963, 1968, 1972, 1974, 1977, 1982, 1998 ו-2023.
תאגיד השידור הבריטי BBC אמון על שידור האירוויזיון בשטח המדינה, ועל תהליך בחירת הנציגות הבריטית לתחרות. ה-BBC השתמש בשיטות שונות לתהליך הבחירה: בשנים 1957–2010 ארגן קדם לאומי בין אמנים רבים במדינה. לאחר מכן, עד 2015, עבר התאגיד לבחור באופן פנימי את הנציג. לקראת השתתפות המדינה באירוויזיון 2016 הודיע ה-BBC על החזרת שיטת הקדם הארצי. אותו תהליך שומש גם בין 2017–2019. משנת 2020 חזר לעבוד עם בחירה פנימית.
לפני האירוויזיון > בחירה פנימית

ב-1 באוגוסט הודיעה חברת התקליטים טאם מיוזיק, ששיתפה פעולה עם ה-BBC כדי לבחור את האמן והשיר הבריטיים בשנים 2022–2023, על הפסקת החוזה שלהם. ב-24 באוגוסט הגיבה יו"ר מחלקת הבידור של תאגיד השידור, קלפנה פאטל-נייט, על כך וציינה כי הם תרים אחר צוות מומחים חדש לאירוויזיון 2024.
ב-17 באוקטובר 2023 חשף ה-BBC כי המפיקים המוזיקליים ויל וילקין ולי סמית'ורסט יובילו את תהליך בחירת הנציג של הממלכה במהלך הקיץ. עד חודש אוקטובר נבחר אולי אלכסנדר לייצג את המדינה באירוויזיון. הוא הודיע על כך במהלך שידור הגמר של העונה ה-21 של Strictly Come Dancing ב-16 בדצמבר. שירו לתחרות, שכותרו "Dizzy", נכתב על ידי אוליבר אלכסנדר תורנטון ודני אל הארל ויצא לאור ב-1 במרץ 2024. מאוחר יותר באותו היום הופיע בערוץ BBC One בתוכנית הראיונות של גרהם נורטון.
לפני האירוויזיון > הכנות וקידום

ב-16 בפברואר 2024 טס אלכסנדר לטביליסי, שם נועד עם נוצה בוזלאדזה, נציגת גאורגיה באירוויזיון 2024, לפני שצילם את הווידאו קליפ ל-"Dizzy".‏
לאחר יציאתו של "Dizzy" הופיע אלכסנדר ב-BBC Radio 1 וב-BBC Radio 2, שם הושמע בבכורה בתוכנית הרדיו The Radio 2 Breakfast Show.‏ בנוסף, הוא ביצע אותו בשידור חי ב-Ant & Dec's Saturday Night Takeaway ב-9 במרץ, כחלק מקטע End Of The Show Show של התוכנית. יום קודם לכן הופיע ב-Live from Vevo Studio של VEVO.‏
כחלק מקידום השיר אישר אלכסנדר את השתתפותו במסיבת האירוויזיון בלונדון ב-7 באפריל, ב-PrePartyES ב-30 במרץ, בקונצרט האירוויזיון באמסטרדם ב-13 באפריל ובמסיבת האירוויזיון הנורדית בסטוקהולם ב-14 באפריל.
לפני האירוויזיון > קריאות להחרמת ישראל מהתחרות

לאחר חשיפתו כנציג הממלכה המאוחדת לאירוויזיון 2024 התברר שבאוקטובר חתם אלכסנדר על עצומה של עמותת הלהט"ב "Voices4London" על פיה ישראל מנהלת מדיניות אפרהיידית נגד הפלסטינים ומשתמשת ב"פרופוגנדה ציונית" ברשתות. שגרירות ישראל בלונדון, כמו גם דובר ממשלת ישראל בממלכה, מתחו ביקורת על דעותיו הפוליטיות, וטענו כי שליחת אמן כזה לאירוויזיון מעודדת שפה דה-הומניזית כלפי ישראלים. ה-BBC הצהיר כי אין לדעותיו האישיות של אלכסנדר משקל בבחירתו לייצוג המדינה בתחרות. התקרית התרחשה על רקע מלחמת חרבות ברזל, שהובילה לקריאות להרחקת ישראל מהתחרות.
ב-29 במרץ 2024 פרסם אלכסנדר הצהרה משותפת עם כמה מנציגי המדינות האחרות בתחרות, דוגמת גוטה (נורווגיה), יולנדה (פורטוגל), מגארה (סן מרינו), מוסטי (בלגיה), נמו (שווייץ), במבי ת'אג (אירלנד), סאבה (דנמרק), סילבסטר בלט (ליטא) ו-Windows95man (פינלנד), הקוראת להפסקת אש מיידית בלחימה בין ישראל לחמאס, וכן לשחרור החטופים הישראלים ברצועת עזה במלחמת חרבות ברזל. הוא ספג ביקורות נוקבות על סירובו להחרים את התחרות, על-אף השתתפותה של ישראל. עצומה הקוראת להדיחו מהתחרות נחתמה על ידי 450 אמנים קווירים, ובמסיבת האירוויזיון בלונדון הוקמו מספר מוקדי מחאה על השתתפותו. ב-2 במאי נחשף כי אלכסנדר עבר התמוטטות עצבים, והצהיר כי הוא מתבייש בעצמו ונבוך. עם זאת, הוא טען כי פרישתו לא תשנה דבר ביחס למשבר ההומניטרי ברצועת עזה ולהשבת החטופים הישראלים.
באירוויזיון

סנדי שו (מימין), זוכת אירוויזיון 1967, שנערך בווינה שבאוסטריה. סאם ריידר (משמאל), נציג הממלכה המאוחדת אירוויזיון 2022, שנערך בטורינו שבאיטליה. הוא הגיע למקום השני. יחד הם נבחרו להופיע בגלויה של הממלכה המאוחדת לאירוויזיון 2024.
על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌כיוון שהממלכה המאוחדת נכללת בחמש המדינות הגדולות, היא העפילה לגמר באופן אוטומטי. עם זאת, היא הצביעה בחצי הגמר הראשון.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. הממלכה המאוחדת הופיעה והצביעה בחצי הגמר הראשון, אחרי אירלנד ולפני אוקראינה.
ה-BBC שידר את כל ערבי התחרות ב-BBC One וב-BBC iPlayer. בחצי הגמר סופקה פרשנות מפי סקוט מילס וריילן קלארק. בגמר, בהתאם למסורת, גרהם נורטון פירש את המשדר. בתחנות הרדיו BBC Radio 2 ו-BBC Sounds, ריצ'י אנדרסון ומילס קלארק מונו לפרשנים. בערוץ BBC Red Button הועלה משדר מונגש לתחרות עם שפת הסימנים.‏ BBC שיתף פעולה עם DR הדני, תאגיד השידור השוודי, ARD הגרמני, RÚV האיסלנדי, ČT הצ'כי, ERR האסטוני, פראנס טלוויזיון, NRK הנורווגי ו-Yle הפיני בשידור התוכנית ABBA – Against the Odds לרגל יום השנה החמישים לניצחון הראשון של שוודיה באירוויזיון: "Waterloo" של אבבא. בנוסף, שודר ב-BBC Four ב-7 באפריל את המופע המלא של אירוויזיון 1974. סרט תיעודי על מסעו של אלכסנדר לאירוויזיון שודר במהלך שבוע התחרות.
ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. הממלכה המאוחדת בחרה להציג את סנדי שו, זוכת אירוויזיון 1967 ואת סאם ריידר, נציג המדינה לאירוויזיון 2022, שדורג במקום השני.
באירוויזיון > חצי גמר

אלכסנדר השתתף בחזרות טכניות למופע ב-2 במאי וב-4 במאי. לאחר מכן השתתף בעוד שלוש חזרות גנרליות ב-8 וב-9 במאי. זמן קצר לאחר חזרת "חמש המדינות הגדולות" ב-4 במאי נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, "בחירת הפקה". מדינה שתוגרל ל"בחירת ההפקה" תשתבץ בהתאם להחלטת הנהלת האירוע. הממלכה המאוחדת שובצה להתחרות בחלקו הראשון של הגמר.
הופעתה של הממלכה המאוחדת נפתחת במעין חדר מתלתחות של שחקני אגרוף. אלכסנדר עומד במרכז החדר ומבצע את מילות השיר, כשלצידו ארבעה רקדנים המחופשים למתאבקים. המצלמה הפוכה לסירוגין במהלך הביצוע, דבר המדמה את אלכסנדר מתהלך על התקרה. במהלך הפזמון החדר מוטה לצדדים, ורצפתו הופכת מישרה לאלכסונית. אלכסנדר נוגע בפני הרקדנים ובאיבר מינם בתנועות חושניות. בקטע האינסטרומנטלי הופך החדר לאדום. בקדם-פזמון האחרון יוצא אלכסנדר מהחדר אל הבמה. מצלמה מצלמת אותו מלמעלה, כשעל הרצפה מוקרנת מעין מערבולת אין-סופית. בסיום המופע אלכסנדר עומד במרכז הרקדנים, ששוכבים על הרצפה.
בשל היותה אחת מ"חמש המדינות הגדולות של האירוויזיון", הממלכה מאוחדת הופיעה בחצי הגמר שלא כמתחרה מן המניין.
באירוויזיון > גמר

ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. הממלכה המאוחדת שובצה כהופעה ה-13, לפני נורווגיה ואחרי יוון. הופעתה של הממלכה המאוחדת הייתה זהה לזו שבחצי הגמר.
לקראת המופע השתתף אלכסנדר בשלוש החזרות הגנרליות לגמר, ב-10 וב-11 במאי. בחזרה השנייה דירגו ומסרו צוותי השיפוט את הצבעותיהם. הממלכה המאוחדת הגיעה למקום ה-18 עם 46 נקודות, כולן מהשופטים.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הבריטי הורכב מאדם מורי, קוג'ו סמואל, צ'אנדריקה דרברי, לואיז רדנאפ ומאיה בת'. בגמר, דורגה במקום ה-18 עם 56 נקודות. אף מדינה לא העניקה לה את "12 הנקודות". הממלכה המאוחדת העניקה בגמר את מירב הנקודות לפורטוגל (שופטים) ולישראל (קהל).
מגישת ההצבעה מטעם הממלכה המאוחדת הייתה ג'ואנה לאמלי.
באירוויזיון > הצבעה > נקודות שהוענקו על ידי הממלכה המאוחדת > חצי הגמר

| קהל> ציון | קהל> מדינות |
| --- | --- |
12 נקודות:  ליטא
10 נקודות:  אירלנד
8 נקודות:  קרואטיה
7 נקודות:  אוקראינה
6 נקודות:  פולין
5 נקודות:  אוסטרליה
4 נקודות:  פינלנד
3 נקודות:  לוקסמבורג
2 נקודות:  פורטוגל
נקודה אחת:  קפריסין
סך הכל: 10 מדינות
באירוויזיון > הצבעה > נקודות שהוענקו על ידי הממלכה המאוחדת > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| סדר | מדינה | קהל> מיקום | קהל> נקודות |
| --- | --- | --- | --- |
| 01 |  קפריסין | 10 | 1 |
| 02 |  סרביה | 14 |  |
| 03 |  ליטא | 1 | 12 |
| 04 |  אירלנד | 2 | 10 |
| 05 |  אוקראינה | 4 | 7 |
| 06 |  פולין | 5 | 6 |
| 07 |  קרואטיה | 3 | 8 |
| 08 |  איסלנד | 11 |  |
| 09 |  סלובניה | 13 |  |
| 10 |  פינלנד | 7 | 4 |
| 11 |  מולדובה | 12 |  |
| 12 |  אזרבייג'ן | 15 |  |
| 13 |  אוסטרליה | 6 | 5 |
| 14 |  פורטוגל | 9 | 2 |
| 15 |  לוקסמבורג | 8 | 3 |
באירוויזיון > הצבעה > נקודות שהוענקו על ידי הממלכה המאוחדת > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  שוודיה | 9 | 5 | 3 | 11 | 6 | 5 | 6 | 18 |  |
| 02 |  אוקראינה | 14 | 11 | 6 | 10 | 21 | 13 |  | 5 | 6 |
| 03 |  גרמניה | 11 | 20 | 10 | 3 | 12 | 9 | 2 | 17 |  |
| 04 |  לוקסמבורג | 6 | 15 | 5 | 5 | 8 | 7 | 4 | 19 |  |
| 05 |  הולנד | 18 | 2 | 24 | 25 | 20 | 12 |  | N/A |  |
| 06 |  ישראל | 17 | 23 | 9 | 6 | 24 | 15 |  | 1 | 12 |
| 07 |  ליטא | 8 | 17 | 11 | 19 | 5 | 11 |  | 3 | 8 |
| 08 |  ספרד | 24 | 19 | 20 | 22 | 22 | 24 |  | 11 |  |
| 09 |  אסטוניה | 25 | 18 | 21 | 24 | 16 | 23 |  | 16 |  |
| 10 |  אירלנד | 12 | 1 | 15 | 8 | 4 | 4 | 7 | 2 | 10 |
| 11 |  לטביה | 4 | 6 | 7 | 7 | 23 | 8 | 3 | 7 | 4 |
| 12 |  יוון | 21 | 22 | 18 | 21 | 11 | 21 |  | 10 | 1 |
| 13 |  הממלכה המאוחדת |  |  |  |  |  |  |  |  |  |
| 14 |  נורווגיה | 23 | 24 | 22 | 20 | 25 | 25 |  | 20 |  |
| 15 |  איטליה | 7 | 7 | 4 | 4 | 18 | 6 | 5 | 12 |  |
| 16 |  סרביה | 10 | 16 | 17 | 14 | 17 | 18 |  | 23 |  |
| 17 |  פינלנד | 19 | 14 | 23 | 23 | 13 | 22 |  | 8 | 3 |
| 18 |  פורטוגל | 2 | 3 | 1 | 2 | 3 | 1 | 12 | 21 |  |
| 19 |  ארמניה | 20 | 9 | 14 | 12 | 15 | 17 |  | 14 |  |
| 20 |  קפריסין | 13 | 13 | 8 | 9 | 7 | 10 | 1 | 13 |  |
| 21 |  שווייץ | 1 | 10 | 2 | 1 | 2 | 2 | 10 | 6 | 5 |
| 22 |  סלובניה | 5 | 12 | 16 | 16 | 14 | 14 |  | 24 |  |
| 23 |  קרואטיה | 3 | 4 | 13 | 13 | 1 | 3 | 8 | 4 | 7 |
| 24 |  גאורגיה | 15 | 21 | 12 | 15 | 19 | 19 |  | 22 |  |
| 25 |  צרפת | 16 | 25 | 25 | 17 | 10 | 20 |  | 9 | 2 |
| 26 |  אוסטריה | 22 | 8 | 19 | 18 | 9 | 16 |  | 15 |  |
ביאורים

↑  הולנד נפסלה כמה שעות לפני הגמר.'"`UNIQ--ref-0000008D-QINU`"''"`UNIQ--ref-0000008E-QINU`"'
הנביא ירמיהו (מארק שאגאל)

|  מידע כללי |
| --- | --- |
 צייר:  מארק שאגאל 
 תאריך יצירה:  1968 
 ממדים בס"מ
 רוחב:  146.3 ס״מ 
 גובה:  115 ס״מ 
 נתונים על היצירה
 מספר יצירה:  AM 1988-91 (המוזיאון הלאומי לאמנות מודרנית בפריז) 
 מיקום:  המוזיאון הלאומי לאמנות מודרנית בפריז, מוזיאון מארק שאגאל
 
הנביא ירמיהו הוא ציור מאת האמן היהודי-צרפתי מארק שאגאל, שנוצר בשנת 1968. היצירה מציגה את הנביא ירמיהו, אחת מהדמויות המרכזיות בתנ"ך, ומבטאת את סגנונו הייחודי של שאגאל, המשלב צבעים עזים ודימויים סוריאליסטיים. הציור הוא חלק מסדרה נרחבת של יצירות תנ"כיות של שאגאל, בהן הוא מתאר דמויות מהתנ"ך באור צבעוני, פיוטי וחזוני. כיום, הציור מוצג כאחת היצירות המרכזיות במוזיאון מארק שאגאל שבצרפת, והוא נחשב לאחת הדוגמאות המרשימות ביותר לשימושו של האמן במוטיבים תנ"כיים.
תיאור היצירה

בציור, ירמיהו מופיע בצד השמאלי, צבוע בגוונים צהובים, עם זקן ארוך המסמל חוכמה וניסיון. הוא אוחז בספר התנ"ך העברי תחת שמי לילה, בעוד מלאך מרחף לצידו. ירמיהו מתמקד בספר ואינו מבחין במלאך שלצידו. הקומפוזיציה מאופיינת בצבעים בהירים ובהשפעות מהפוביזם, תוך שימוש בפרספקטיבה שטוחה המעניקה לציור תחושה חלומית.
המסר והמשמעות

הציור משקף את דמותו של ירמיהו כדמות מהורהרת ומיוסרת, בדומה לאופיו בספרי התנ"ך, שם הוא מתואר כנביא חורבן שהתריע על חורבן ירושלים וגלות העם היהודי. הצבעים החמים והכתומים שמופיעים סביב דמותו מייצרים תחושת אש ולחץ, ואילו השימוש בכחול וירוק מעניקים תחושת חיזוק רוחני ומרמזים על התערבות אלוהית. דמותו של המלאך לצד ירמיהו עשויה לרמז על נוכחות האל והשגחה אלוהית, שמלווה אותו במסעו הנבואי.
השפעות אמנותיות וסגנון

הציור משקף את סגנונו הבשל של שאגאל בשנות ה-60, תקופה שבה הגיע לשיאו הטכני והסגנוני. הוא פיתח סגנון מתמשך לאורך עשורים, המתאפיין בפלטת צבעים בהירה ותיאורים חלומיים, המשלבים את עולמו הפנימי עם סמלים תנ"כיים ורוחניים.
הערות שוליים

1 2 3 4  The Prophet Jeremiah by Marc Chagall, www.chagallpaintings.com
חג יהודי בתטואן

| --- | --- |

 נתונים על היצירה
 מיקום:  Musée de la Cour d'Or
 
חג יהודי בתטואן (בצרפתית: Une fête juive à Tétouan) הוא ציור מאת הצייר הצרפתי אלפרד דהודנק (אנ'), המתאר חגיגה של הקהילה היהודית בעיר תטואן שבמרוקו. הציור נוצר בשנת 1865 ומתעד את חיי היהודים בצפון אפריקה במהלך המאה ה-19.